भास्कर न्यूज | करनाल
भास्कर न्यूज | करनाल
औषधीयसुगंध और क्षमतावान अनुभाग, अनुवांशिकी एवं पौध प्रजनन विभाग और चौधरी चरण सिंह हरियाणा कृषि विश्वविद्यालय ने कृषि विज्ञान केंद्र, उचानी, करनाल के सहयोग से दो दिवसीय किसान प्रशिक्षण कार्यक्रम का आयोजन किया।
प्रशिक्षण कार्यक्रम का उद्घाटन मुख्य अतिथि डॉ. पीसी शर्मा निदेशक सीएसएसआरआई ने किया। उन्होंने बताया कि औषधीय पौधों द्वारा बनी हुई दवाइयां शारीरिक बीमारियों की रोकथाम के लिए बहुत उपयोगी हैं। किसान भाइयों से उन्होंने छोटे स्तर पर औषधीय और सुगंध पौधों की खेती करने का सुझाव दिया। ऐसा करने से केवल समय और पैसों का सदुपयोग होगा बल्कि शरीर में होने वाले हानिकारक प्रभाव भी नहीं होगा।
कार्यक्रम में डॉ. जेएस हुड्डा ने मुलहठी, इसबगोल, अश्वगंधा और ग्वारपट्ठा आदि के तकनीकी पैदावार की विधि और इनके विभिन्न उपयोग तथा इनसे बनने वाले उपयोगी पदार्थों के बारे में बताया। साथ ही रोसा घास, नींबू घास और सीट्रोनैला घास से होने वाले उपयोगों का भी जिक्र किया। विशेषतौर पर सीट्रोनैला घास मच्छरों की रोकथाम के लिए उपयोगी बताया। डॉ. समर सिंह, क्षेत्रीय निदेशक क्षेत्रीय अनुसंधान केंद्र करनाल ने कृषि विविधिकरण पर व्याख्यान किया। डॉ. आरएस बिसला ने विभिन्न औषधीय पौधों जैसे कि चन्द्रशूल, इसबगोल, शतावर को पशुओं में विभिन्न बीमारियों की रोकथाम के लिए लाभदायक बताया। डॉ. एमके दीन ने ग्वारपट्ठा की गुणवत्ता के बारे में किसान भाइयों को बताया। डॉ. दिलबाग सिंह अहलावत ने प्रशिक्षण कार्यक्रम का मंच संचालन किया।
bho_Deva bho_Deva awa_Deva hin_Deva hin_Deva